Baxa California Sur

Baxa California Sur, oficialmente Estado Libre y Soberano de Baja California Sur, ye ún de los trenta y ún estaos que, xunto cola Ciudá de Méxicu, formen Méxicu. Divídese en cinco conceyos, y la so capital, y ciudá más poblada, ye La Paz. Allúgase na faza meridional de la península de Baxa California, nel noroeste del país, y llenda: al norte con Baxa California, al este col golfu de California y al oeste col océanu Pacíficu. Tien una estensión de 73.909 km², el 3,9% del total del país, y una población (2020) de 798.447 habitantes, que faen d'elli el segundu estáu menos pobláu del país y el de menor densidá de población. La so escasa población fai qu'aporte namái un 0,9% del productu interior brutu del país, mayormente al traviés del comerciu. El so Índiz de Desarrollu Humanu, en 2019, foi de 0.804 (consideráu peraltu), el cuartu mayor del país tres del de la Ciudá de Méxicu, Baxa California y Nuevo León. Al formase en 1824 la federación mexicana, el so territoriu integróse nella como parte del territoriu de Baxa California. Esti dixebróse en 1930, formándose equí'l territoriu sur de Baxa California. Esti territoriu algamó'l 8 d'ochobre de 1974 el so estatus d'estáu llibre y soberanu. División alministrativa L'estáu de Baxa California Sur divídese en 5 conceyos. Los sos datos de población recuéyense nel cuadru que vien darréu: Referencies Enllaces esternos Wikimedia Commons acueye conteníu multimedia sobre Baxa California Sur. Sitiu web oficial (en castellanu) Baxa California Sur n'OpenStreetMap.